***ΓΕΝΙΚΟ ΛΥΚΕΙΟ ΜΥΡΙΝΑΣ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ***

***ΤΗΛ. 2254025560 - FAX 2254024553 Μύρινα, 16-10-2019***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ*: «Πρόσκληση κατάθεσης προσφοράς για Μετακίνηση στα πλαίσια Ευρωπαϊκού Προγράμματος Erasmus+ Δράση ΚΑ2»**

Το ΓΕΛ Μύρινας ζητά κατάθεση προσφορών για πραγματοποίηση εκπαιδευτικής επίσκεψης στην Πορτογαλία σύμφωνα με την Υπουργική Απόφαση 33120/ΓΔ4/2017 (ΦΕΚ 681/Β/6-3-2017) στα πλαίσια του Ευρωπαϊκού Προγράμματος Erasmus+, Δράση ΚΑ2, με κωδικό αριθμό 2018-1-RO01-KA229-049404\_5.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την **Τετάρτη 23/10/2019, 12.00 το μεσημέρι.**

Η επίσκεψη θα πραγματοποιηθεί στις παρακάτω ημερομηνίες:

* Αναχώρηση από Λήμνο το Σάββατο 30/11/2019 (βραδινή πτήση) ώστε να επιτευχθεί η άφιξη στο Βίλνιους (Λιθουανία) την Κυριακή 01/12/2019 (μέχρι 20.30).
* Επιστροφή από Λιθουανία το Σάββατο 07/12/2019 **(άφιξη Λήμνο το Σάββατο 07/12/2019).**

Θα συμμετάσχουν **7 άτομα** (2 καθηγητές και 5 μαθητές).

**Η επιλογή των πτήσεων που θα προταθούν να γίνει με τρόπο τέτοιο ώστε να εξασφαλιστεί η μετακίνηση με λιγότερες ενδιάμεσες στάσεις (απευθείας πτήση   
Ελλάδα- Λιθουανία ή το πολύ μια ενδιάμεση στάση μικρής διάρκειας) και μικρότερη χρονική παραμονή στα ενδιάμεσα αεροδρόμια.**

**Μετακίνηση:**

**• Αναχώρηση από Λήμνο για Αθήνα Σάββατο 30/11/2019**

**• Διαμονή στην Αθήνα σε ξενοδοχείο (όπως περιγράφεται παρακάτω)**

**• Αναχώρηση από Αθήνα για Βίλνιους (Λιθουανία) Κυριακή (πρωί) 01/12/2019**

**• Επιστροφή από Βίλνιους για Αθήνα και Λήμνο Σάββατο 07/12/2019**

Η προσφορά πρέπει να περιλαμβάνει:

1. Αεροπορικά εισιτήρια 7 ατόμων (με αποσκευή 20 Kg) από Λήμνο για Βίλνιους (Λιθουανία). Οι ενδιάμεσοι σταθμοί εκτός της Αθήνας μπορεί να είναι στην Γερμανία, Αυστρία ή Πολωνία (Φρανκφούρτη, Μόναχο, Βιέννη, Βαρσοβία).

Θα προτιμηθούν πτήσεις με τις αεροπορικές εταιρίες Aegean Airlines, Olympic Air, Lufthansa, LOT, Austrian Airlines). Δεν θα προτιμηθούν πτήσεις με εταιρείες low cost. Μπορεί να ακολουθηθεί διαφορετική διαδρομή κατά την αναχώρηση και την επιστροφή αν εξασφαλίζεται συντομότερη και οικονομικότερη μεταβίβαση, με τις προϋποθέσεις που αναφέρονται.

Στην προσφορά θα πρέπει να αναφέρονται οι αριθμοί των πτήσεων, οι αεροπορικές εταιρείες και οι ακριβείς ώρες αναχώρησης και άφιξης.

1. Διανυκτέρευση στην Αθήνα κατά την αναχώρηση (Σάββατο 30/11/2019): διαμονή σε ξενοδοχείο κατηγορίας τουλάχιστον 3 αστέρων, με πρωινό, κατά προτίμηση στο κέντρο της πόλης, (3 δίκλινα δωμάτια και 1 μονόκλινo δωμάτιo).

Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

Μπορούν να κατατεθούν δύο ή περισσότερες επιλογές.

**Σύνταξη και υποβολή προσφορών**

Οι προσφορές υποβάλλονται στο ΓΕΛ Μύρινας, σε κλειστό φάκελο και σε αυτές θα αναγράφεται το συνολικό κόστος των αεροπορικών εισιτηρίων και το κόστος διαμονής.

**Επιπρόσθετες απαιτήσεις**

Στις προσφορές θα συμπεριλαμβάνονται:

1. **Ασφάλιση Ευθύνης Διοργανωτή** σύμφωνα με την κείμενη νομοθεσία.
2. **Ασφάλιση** που να καλύπτει τα έξοδα σε περίπτωση **ατυχήματος ή ασθένειας**.
3. Με κάθε προσφορά, να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
5. Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού των χρημάτων που έχει δοθεί.
6. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
7. Να αναφέρεται ξεχωριστά το κόστος των εισιτηρίων και το κόστος διαμονής στα ξενοδοχεία.

**Προδιαγραφές ξενοδοχείου:**

* 1. Ξενοδοχείο κατηγορίας τουλάχιστον τριών αστέρων, που να βρίσκεται κατά προτίμηση στο

κέντρο της πόλης.

* 1. Να υπάρχει θέρμανση και ζεστό νερό στα δωμάτια.
  2. Πρωινό.
  3. Τα δωμάτια να είναι 3 δίκλινα και 1 μονόκλινο.
  4. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου και η κατηγορία του, καθώς και ο ακριβής αριθμός των δωματίων.

**Επιλογή Αναδόχου**

Θα προτιμηθεί η οικονομικότερη και ασφαλέστερη λύση. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και σαφής και να περιλαμβάνει όλα τα στοιχεία που έχουν ζητηθεί. Σε διαφορετική περίπτωση θα απορρίπτεται, κατά την κρίση του οργάνου αξιολόγησης των προσφορών.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, κλπ.

**Η υπεύθυνη καθηγήτρια Η Διευθύντρια**

**Γιαμαρέλου Μαρία Τζαννή Βασιλική**